open-index/open-wikipedia-markdown huggingface dataset:
Бешикташ

:*Оваа статија е за општина во Турција. За фудбалскиот клуб видете [[ФК Бешикташ]].*

**Бешикташ** — општина која се наоѓа во Истанбул, Турција. Оваа општина се наоѓа на европскиот брег на Босфорот. Таа се граничи на север со Саријер и Шишли, на запад со Кагитане и Шишли, на југ со Бејоглу, и на исток со Босфорот. Директно низ теснецот се наоѓа општината Усќудар.

Оваа општина вклучува исклучително голем број на значајни места по должината на европската страна на Босфорот од Долмабахче на југ до Бебек на север. Најпознати населби во општината се Јилдиз, Куручешме, Ортаќој и Арнаутќој.

Зборот Бешикташ потекнува од *beşik* што на турски значи *лулка од камен*.

## Историја

Во времето на опсадата на градот во 1453 година, како еден од клучните фактори за нејзиниот успех било зазимањето на грчкото село Куне Петро, кое во превод значи Камена лулка. Денес овој реон се нарекува Бешикташ. Турскиот патник Евлија Челебија напишал дека во времето на Византија на ова место постоело црква во која се наоѓал остатоци од реликви кои припаѓале на Исус. Тие реликви биле подоцна пренесени во Аја Софија каде по четвртата крстоносна војна исчезнале. Според османлиската традиција, адмиралот Хазар Хајретин паша на ова место подигнал пет столба од камен на кој биле врзани отоманските бродови, па од овде дошол и самиот назив на Бешикташ (Беш Таш - пет камема).

По зазимањето на градот, реонот бил припоен кон неговата територија. Од тој период денеска се зачувани едно торбе на султанот. Во времето на Сулејман, реонот започнал во голема мера да се населува.

## Знаменитости
* Долмабахче‎ 
* Џамија Ортаќој 
* Роберт колеџ 
* Трговски центар Акмеркез

## Наводи

## Надворешни врски

* Официјално мрежно место на гувернерот на округот 
* Официјално мрежно место на округот 


Категорија:Босфор
Категорија:Окрузи во Истанбул
Категорија:Мраморен регион
Категорија:Населени места во покраината Истанбул
Категорија:Населби во Истанбул
Бејоглу

**Бејоглу** — округ кој се наоѓа на европската страна на Истанбул, Турција. Овој регион се наоѓа на т.н. историски полуостров во Цариград од страната на Златниот Рог. Во текот на средниот век, регионот се викал *Пера*, и тоа име се одржало до создавањето на модерна Турција.

Областа опфаќа повеќе населби кои се наоѓаат северно од Златниот Рог, меѓу кој: Галата, Караќој, Џихангир, Шишхан, Тепебаши, Тарлабаши, Долапдере и Кашимпаша. Областа е позната по активниот уметнички живот, забава и култура во Истанбул. Со центарот на градот, Бејоглу е поврзан со мостот Галата.

## Историја

Територијата на денешен Бејоглу била населена уште од времето на Исус Христос. Во римско време, името на оваа област се викала *Сикај* и *Перан* кое во превод значело “*од другата страна на Златниот Рог*“. Во времето кога Византија започнала да го проширува градот и неговите ѕидини, овој регион започнал да се нарекува Галата. Името Галата потекнува од грчкиот збор *Galaktos* што значи млеко. Според некои верувања пак, се смета дека името доаѓа од галите.

Областа можеби била основана по доаѓањето на европските трговци, оснобено од Џенова и Венеција. Во тој период, областа била позната под името Пера. По Четвртата крстоносна војна, регионот бил под управа на Венеција. *Црквата Свети Павле и Доменик* (денеска Арапска џамија) датира од тој период.

Во 1273 година, Пера била дадена на Република Џенова од страна на Михаил VIII Палеолог во замена да Џенова ја подржи Византија во Четвртата крстоносна војна. Во 1316 година била изградена Џеновската палата Во 1348 година била изградена познатата Кула Галата. Тогаш кулата била наречена *Christea Turris* (односно Кулата на Христос). Под контрола на Џенова, областа останала до падот на Цариград во 1453 година.

## Најпознати места

* Кула Галата
* Црква Свети Антониј Падуа (Истанбул)
* Булевар Истиклал 
* Чичек Пасаџи 
* Училиште Галатасарај
* Музеј Пера

## Збратимени општини
*  Општина Центар, Скопје

## Наводи

## Надворешни врски

*Beyoğlu Municipality official website
*Pera Museum
*Çiçek Pasajı - Cité de Péra
*Tiyatro Pera - Pera Theater
*Galatasaray High School


Категорија:Мраморен регион
Категорија:Населени места во покраината Истанбул
Грб на Албанија

**Грбот на [[Албанија]]** е официјалниот грб во државата кој е дизајниран според знамето на Албанија. Грбот е составен од црвен штит со златни граници каде се наоѓа црн двоглав орел, елемент од знамето на Албанија, и над орелот се наоѓа шлемот на Ѓорѓија Скендербег.

## Двоглавиот орел
Во Албанија општо прифатена теза е дека знамето на Албанија, поточно двоглавиот орел е позајмен од печатот на Скендербег. Скендербег, поточно семејството Кастриоти, користеле двоглав црн орел со по една круна над секоја глава. Орелот е византиски, поточно орелот го користела византиската династија Палеолози. Од страна на модерната албанска нација, орелот почнал да се употребува во доцниот 19 век и раниот 20 век. Како официјален симбол на Албанија за првпат бил употребен во 1912 година, кога Албанија станала независна.

## Историски амблеми

Податотека:Stema e Mbretnisë Shqiptare.png|Грб на Албанија (1928 - 1939)
Податотека:Great CoA of the Kingdom of Albania (1939–1943).svg|Грб на Албанија под италијанска окупација (1939 - 1943)
Податотека:Coat of arms of the People's Republic of Albania.svg|Амблем на НР Албанија (1946 - 1991)


## Наводи

## Поврзано
* Грб на Византија
* Знаме на Албанија
* Албанија

## Надворешни врски
* Грб на Албанија 

Категорија:Национални симболи на Албанија
Албанија
Грб на Андора

**Грбот на [[Андора]]** е службен грб на државата кој е во употреба од 1969 година. Грбот е составен од штит каде се прикажани четири квадрати со хералдички прикази. Под него се наоѓа мотото на државата на латински јазик *Virtus Unita Fortior*. Истиот грб се наоѓа на знамето на Андора.

## Наводи

## Надворешни врски
* Официјален приказ и опис на грбот
*   Грб на Андора 

## Поврзано
* Знаме на Андора
* Андора

Андора
Категорија:Национални симболи на Андора
Грб на Австрија

**Грбот на [[Австрија]]** е официјалниот грб на државата. Грбот е во употреба уште од 1919 година, но без синџирите. Во периодот од 1934 до 1938 Австрија имала друг грб, но со оформувањето на втората република, се вратил во употреба сегашниот грб. Скршените синџири симболизираат слобода.

Орелот ја симболизира независноста на Австрија, круната ја симболизира средната класа, српсот го симболизира земјоделството, чеканот индустријата и синџирите ја симболизираат слободата. 

## Наводи

## Поврзано
* Знаме на Австрија
* Австрија

## Надворешни врски

* ''Симболите на Австрија''
* Грб на Австрија 
* Австрија: Грб.html)

Категорија:Национални симболи на Австрија
Австрија
Грб на Белорусија

**Грбот на [[Белорусија]]** е државниот грб во републиката кој го заменил историскиот грб од Пахонија на референдумот во 1995 година. Грбот е составен од венец од жито каде во внатрешноста се наоѓа карта на Белорусија на сонце, под него планетата Земја и на врвот има петокрака.

Тој е во социјалистички стил, како и грбовите на Македонија, Таџикистан, Узбекистан, Виетнам и Северна Кореја. Македонскиот и белорускиот грб се единствените социјалистички грбови во Европа.

## Галерија

File:Herb Władysława Jagiełły. 1434.svg|Грб „Пахонија“ на надгробната плоча на Јагело. 1435
File:Pahonia. Пагоня (1555) (2).png|1555
File:Coat of arms of the Grand Duchy of Lithuania (A. Guagnini, 1581).svg|1581
File:Coats of arms of the Grand Duchy of Lithuania from the Statute 1588.png|1588
File:Герб Княжества и области белорусские и литовские 1882.svg|Елемент на големиот грб на Руската империја. 1882
File:Pahonia. Пагоня (1907).png|Грб на Големото Војводство Литванија во рамките на Руската империја. 1907
File:Герб БНР 1918.svg|Грб на Белоруската Народна Република. 1918
File:Pahonia red (25 Groschen), Stamp of Belarusian People's Republic.svg|Поштенска марка на белоруската емиграција. 1950
File:Emblem of the Byelorussian Soviet Socialist Republic (1919–1920).svg|1919— 1927
File:Emblem of the Byelorussian Soviet Socialist Republic (1981–1991).svg|1981— 1991
File:Coat of Arms of Belarus (1991).svg|Грбот од Пахонија. 1991— 1995


## Наводи

## Поврзано
* Знаме на Белорусија
* Белорусија

## Надворешни врски
* Официјален опис на грбот 
*  2004 Закон за национални симболи на Белорусија
*  1995 Закон за грб на Белорусија
*  Кратка историја на белоруските симболи
*  Хералдикум - грбови на Белорусија 

Белорусија
Белорусија
Грб на Белгија

**Грбот на [[Белгија]]** е официјалниот грб во државата и кралски грб истовремено. Централен елемент во грбот е лавот. Поголемата верзија на грбот е составен од црн штит со златен лав кој го држат два лава и со круна над штитот. Лавовите држат две белгиски знамиња и има рака и помалав лав на две прекрстени копја. Грбот е опколен со бела и црвена плашт со кралска круна на врвот. Помалата верзија е само централниот дел од поголемиот.

## Наводи

## Литература
* Andrée Scufflaire. Les origines du sceau de l'Etat belge, in: Roger Harmignies, ed. *Sources de l'héraldique en Europe occidentale,* (Brussels, 1985) 201-225.
* Hubert de Vries. *Wapens van de Nederlanden: De historische ontwikkeling van de heraldische symbolen van Nederlanden, België, hun provincies en Luxemburg* (Amsterdam, 1995).
* Philippe du Bois de Ryckholt. *Dictionnaire des cris et devises de la noblesse belge* Receuil généalogique et héraldique, 24 (Brussels, 1976) p.&nbsp;17-18.

## Поврзано
* Знаме на Белгија
* Белгија

Категорија:Национални симболи на Белгија
Белгија
Грб на Латвија

**Грбот на [[Латвија]]** е официјалниот грб во државата кој е усвоен на 18 ноември 1918 година а официјално усвоен на 16 јуни 1921 година. Грбот комбинира елементи на државноста на Летонија и историјата на истата. Западна Летонија е претставена со црвениот лав, додека Источна Летонија е претставена од грифин.

## Наводи

## Поврзано

* Летонија
* Знаме на Летонија

## Наводи

## Надворешни врски

* Грбот на Летонија 

Категорија:Национални симболи на Латвија
Л
Грб на Словачка

[мини|[Свети Стефан (1000–1038), првиот крал на Унгарија прикажан во Chronicon Pictum (1358)]]
**Грбот на [[Словачка]]** е официјалниот грб во државата. Тој е составен од сребрен двоен крст поставен на планина со три врва во сина боја во штит со црвена боја. Грбот ја симболизира словачката држава и историја. Крстот е симбол на христијанството, додека планините ги претставуваат Татрите, Фатра и Матра.

## Наводи

## Поврзано
* Знаме на Словачка
* Словачка

## Надворешни врски
* Херладика во Словачка 

Словачка
Категорија:Национални симболи на Словачка
Грб на Словенија

**Грбот на [[Словенија]]** е официјалниот грб во државата кој е составен од штит на кој е прикажана планината Триглав. Под Триглав се наоѓаат две линии кои ги претставуваат реките и морето и над Триглав има три шестокраки златни ѕвезди кои формираат триаголник. Ѕвездите се од грбот на окрузите на Цеље..

## Наводи

## Поврзано
* Знаме на Словенија
* Словенија

Словенија
Категорија:Национални симболи на Словенија
Грб на Италија

**Грбот на [[Италија]]** е официјалниот грб на републиката кој бил усвоен на 5 мај 1948 година. Иако се нарекува грб, тоа е всушност амблем бидејќи ги нема стандардните хералдички елементи. Централен дел од грбот е бела петокрака со црвени граници поставена на клип и сето тоа опколено со гранче маслинка и гранче даб. Долниот дел е украсен со лента на која е напишано името на државата.

## Наводи

## Поврзано
* Знаме на Италија
* Италија

## Надворешни врски
* Симболот на републиката  
* Италијанска граѓанска хералдика  

Италија
Категорија:Национални симболи на Италија
Грб на Ирска

**Грбот на [[Ирска]]** е официјалниот грб во државата. Тој е составен од син штит на кој е прикажана златна харфа со сребрени жици. Харфата е традиционален симбол за Ирска и овој симбол бил усвоен на 9 ноември 1945 година. Харфата се нарекува и харфа на Брајан Бору.

## Наводи

## Поврзано
* Знаме на Ирска
* Ирска

## Надворешни врски
* Министерство за надворешни работи на Ирска
* Брајан Бору харфа
* Харфата на Хенри VIII
* Симболот на Ирска - Брајан Бору харфа 

Ирска
Категорија:Национални симболи на Ирска
Грб на Швајцарија

**Грбот на [[Швајцарија]]** е официјалниот грб во федерацијата кој е составен од црвен штит на кој се наоѓа бел крст, истиот дизајн од знамето на Швајцарија. 

## Наводи

## Поврзано
* Знаме на Швајцарија
* Швајцарија

## Надворешни врски
* Федерална одлука на 12 декември 1889 за државниот грб:
** француски , германски , 
** : француски , германски , италијански 

Швајцарија
Категорија:Национални симболи на Швајцарија
Грб на Украина

**Грбот на [[Украина]]** е официјалниот грб во државата. Тој е составен од син штит со жолти граници на кој е претставн златен трозаб. Боите на грбот се истите со боите од знамето на Украина. Малиот грб бил официјално усвоен на 19 февруари 1992 година, додека големиот грб сè уште не е официјално усвоен. Денес нема јасна теза за значењето на симболот, но голем број историчари се согласуваат дека претставува стилизирана форма на некој тотем, грб користен од правата фамилија водачи во Украина Рурикид. 

## Наводи

## Извори

* 
* 

## Поврзано
* Знаме на Украина
* Украина

Украина
Категорија:Национални симболи на Украина
Бер Грилс

**Едвард Мајкл Грилс** (анг. *Edward Michael Grylls*, роден 7 јуни 1974), прекар: Бер (Bear). Прекарот му е даден уште на раѓање од страна на неговата сестра, која прво го викала Teddy Bear. Бер Грилс е Британец, авантурист, пишувач и ТВ водител. Најпознат е по своите серии за преживување: Ultimate Survivor, Born Survivor, Man vs. Wild. Грилс е најмладиот човек што се искачил на Монт Еверест, се искачил кога имал 23 години. Исто така, Бер има отидено и на Антарктикот со само еден чамец.

Бер уште од мали години почнал да се качува по дрва, по планини со татко му. Денес, Бер има жена и две деца (машки) и неговото семејство е главната причина што сака да остане жив дури и во најтешките ситуации.

## Наводи

Категорија:Британски авантуристи
Категорија:Британски ТВ водители
Категорија:Британски писатели
Категорија:Офицери на Редот на Британската Империја
Категорија:Живи луѓе
Категорија:Родени во 1974 година
Рахим Бурхан

**Рахим Бурхан** (ромски: *Rahim Burhan*; , ) — македонски режисер.

## Животопис

Бурхан е роден во Скопје на 24 ноември 1949 година. Тој е основач и раководител на Театарот на Ромите „Пралипе“ (на македонски „*Братство*“) во 1971 година во Скопје. Од 1991 година театарот „Пралипе“ соработува со театарот „Андер Рур“ во Милхајм, Германија. Режирал многу претстави како: „*Не! Не“, „Божицата на виолината“ („Маутие“), „Крвави свадби“, „Бибахтали“ („Несреќа“), „Соске“ („Зошто“), „Тхагар Едип“ („Кралот Едип“), „Орестија“, „Отело“, „Јерма“, „Ѕидот, водата“* и други. Живее во Нојс, Германија.

## Наводи

## Надворешни врски
* Интервју со Бурхан  Глобус магазин
* Website des Theater an der Ruhr 
* Website von ''Pralipe'' 
* Germanistisches Magazin der Universität Szeged über ''Pralipe'' (2006)

Категорија:Живи луѓе
Категорија:Луѓе од Скопје
Категорија:Македонски Роми
Категорија:Македонски режисери
Ченгелќој

**Ченгелќој** () — населба која се наоѓа во Усќудар, Истанбул, Турција. Населбата се наоѓа на азискиот дел од градот на Босфорот, помеѓу Бејлербеји и Кулели. Оваа е претежно станбена област. Во текот на османлискиот период биле изградени голем број на куќи. Во VI век, овде била изградена палатата на Јустин II, посветена на неговата сопруга Софија. .

## Наводи

## Наводи
* 
* 

; Printed sources
* 
* 
* 

Категорија:Населби во Истанбул
Категорија:Босфор
Монсон

**Монсон** (шпански: Monzón) — град во автономната единица Арагон, Шпанија.

Категорија:Општини во Уеска
Џихангир

**Џихангир** — населба коија се наоѓа во областа Бејоглу во Истанбул, Турција. Населбата се одликува со тени улици, паркови и кафулиња. Се наоѓа помеѓу плоштадот Таксим и Катабаш. Во превод на македонски јазик, името Џихангир значи *освојувач на светот*
 
Оваа место во времето на Сулејман Величествениот било пошумено и самиот султан честопати доаѓал овде по лов, а и самото место било омилено на неговиот син Џихангир. Овде, познатиот османлиски архитект Мимар Синан изградил дрвена џамија по наредба на султанот. Во текот на 19 век, во градот и населбата пристигнале голем број на население од другите краеви на Истанбул и Турција. Со ова, голема површина на шуми биле уништени, а на нивно место била изградена денешната населба.

Започнувајќи од 1930 година, сите немуслимански жители биле протерани од населбата. Ви 1970-тите, населбата била позната како место во која живееле голем број на уметници и интелектуалци. Исто така била позната и по нелегалната проституција.

## Литература
; Печатени извори

* 
*  http://www.thesis.bilkent.edu.tr/0002485.pdf 
*  
* 

## Надворешни врски
* Images of Cihangir 
* Map of Cihangir neighborhood 

Категорија:Населби во Истанбул
Категорија:Бејоглу (Истанбул)
Самец (филм)

**Самец** () е американски драма филм од 2009 год. Филмот е заснован на истоимениот роман на Кристофер Ишервуд. Филмот е во режија на дизајнерот Том Форд. Во филмот како главен лик се појавува Колин Фирт како британски геј професор во колеџ кој живее во Јужна Калифорнија во 60те години.

Колин Фирт и Џулиен Мур добија номинација за најдобри главни глумци на престојните Златен Глобус номинации.

Премиерата на филмот беше на 11 септември 2009 во Венеција додека пак ограничената премиера во САД ќе биде во текот на демекври 2009, а се очекува филмот да влезе и во трката на престојните номинации за овогодинешните Оскари.

## Кратка содржина
Дејството се случува во Лос Анџелес, во 1962 год. Филмот е приказна за Џорџ Фалкон, 52-годишен професор на колеџ, кој се бори да најде смисла во својот живот, по смртта на долгогодишниот партнер Џим. Постојано гледајќи во минатото, Џорџ не гледа своја иднина. Минувајќи низ серија настани и средби тој се прашува дали има значење неговиот живот по смртта на Џим. Најголема поддршка има од својата пријателки Чарли, 48-годишна убавица, која има големи лични проблеми.

## Улоги
* Колин Фирт - Џорџ Фалкон
* Џулиен Мур - Чарли
* Метју Гуд - Џим
* Џон Картахарена - Карлос

## Надворешни врски
* Официјално мрежно место
* Семрежна филмска база на податоци
* Бокс Офис Мојо

Категорија:Филмови од 2009 година
Категорија:Американски филмови
Категорија:Филмови со Џулиен Мур
Категорија:Филмови на англиски јазик
Категорија:Филмови со Колин Фирт
Национален парк Нелсонски Езера

**Националниот парк Нелсонски Езера** (англ. *Nelson Lakes National Park*) е национален парк кој се наоѓа на Јужниот Остров на Нов Зеланд.

Формиран е во 1956 и зазема површина од 1.020 км².  Во неговото средиште се наоѓаат две големи езера, Ротоити и Ротороа. Во паркот спаѓаат и околните долини (со реките Траверс, Сабин, и Дирвил, горното течение на Матакитаки) и планинските венци (Сент Арно, Маунт Роберт). Паркот е мошне популарно место за кампување, планинарство и риболов.

Паркот е од управа на Службата за заштита на природата кои имаат посетителски центар во селото Сент Арно кој нуди корисни информации за сите аспекти на паркот.

## Пристап до паркот

Главни влезови во паркот се кај езерото Ротоити и селото Сент Арно, крај автопатот Highway 63, околу 100 километри од Нелсон и Бленем. Спореден влез има и кај езерото Ротороа, скршнувајќи од автопатот State Highway 6 кај Гованбриџ. До паркот сообраќаат комбиња кои го поврзуваат со Сент Арно, Нелсон, Бленем и Пиктон.

## Активности

Поголемите кампови се наоѓаат крај брегот на езерото Ротоити; со еден помал кај езерото Ротороа.

Паркот има мрежа од планинарски патеки, од кратки прошетки кај езерата Ротоити и Ротороа, до повеќедневни планинарења по поизолираните краишта. Еднодневни патеки се кружната патека околу езерото Ротоити, и на планините Сент Арно и Маунт Роберт. Најпопуларната долга планинарска маршрута е Траверс-Сабин и други кружни патеки крај езерото Енџелус.

Скијачкиот центар на Маунт Роберт повеќе не работи, но затоа во близина се скијачките терени „Рејнбоу“ од источната страна на венецот Сент Арно, непосредно надвор од паркот.

Други активности кои се практикуваат се алпинизмот, пловидбата, риболовот, и планинскиот велосипедизам. За повеќе информации посетете ја страницата на Службата за заштита на природата подолу.

## Ротоитски остров

Ротоитскиот копнен остров (*Rotoiti Mainland Island*) зафаќа површина од 825 хектари букова шума околу езерото Ротоити. Ова ре проект кој има за цел да ги елиминира сите донесени штетници како ласицата, посумот, осите и глодачите, и да се овозможи обновата на шумите и враќањето на автохтоните животински видови.

## Поврзано
* Национални паркови во Нов Зеланд

## Надворешни врски
* За националниот парк Нелсонски Езера, Служба за заштита на природата на Нов Зеланд 
* Ротоитски копнен остров 
* Фотографска тура по националниот парк Нелсонски Езера  - Skylark Productions 
* Збирка репортажи од планинари во националниот парк Нелсонски Езера. 

Нелсонски Езера
Категорија:Тасман (регион)
Еминону

[мини|десно|200п|[Џамија Јени|Џамијата Јени]]
**Еминону** е поранешна област во Истанбул во Турција. Денеска се наоѓа во населбата Фатих. Населбата се наоѓала во центарот на Цариградските ѕидини. Во оваа област се наоѓа Топкапи-сарај, Султан Ахмедова Џамија и Аја Софија. Како дел од Фатих била до 1928 година. Оваа област во времето на Византија всушност била најнаселена и најважна за империјата. Денеска, таа е најголемата туристичка атракција на Истанбул.
 
## Најпознати градби

* Топкапи-сарај
* Султан Ахмедова Џамија
* Аја Софија
* Големиот пазар
* Сулејманова џамија
* Џамија Јени
* Џамија Мехмед Паша Соколовиќ
* Сиркечи
* Кагалоглу
* Столб на Константин
* Кумкапи

## Надворешни врски

* Фотографии од Еминону, со објаснувања за истите 
* Слики од Еминону 

Категорија:Еминону (Фатих)
Категорија:Златен Рог
Улица Истиклал

[thumb|280px|Булеварот Истиклал во [Бејоглу ]]

**Булеварот Истиклал** (турски: *İstiklal Caddesi*) е еден од најпознатите булевари кој се наоѓа во Истанбул, Турција. Булеварот се наоѓа во округот Бејоглу, во близина на плоштадот Таксим. Булеварот е долг околу три километри. Се смета дека во текот на неработните денови, булеварот го посетуваат околу 3.000.000 луѓе.

Во времето на Османлиското Царство, овде се наоѓале голем број на амбасади и конзулства. Денеска, од нив има останато само мал број. Објектите околу булеварот датираат од 19 век. Покрај него се наоѓаат голем број на продавници, бутици, книжарници, галерии, кина, театри, библиотеки, кафулиња итн. Овде се наоѓаат училиштето Галатасарај, палатата Пера. По должината на булеварот поминуваат и трамваите, кои во функција биле ставени пред повеќе од 90 години.

За време на отоманскиот период, булеварот го носи името „Голем булевар“, а денешното име, Истиклал односно Независност, го добива при прогласувањето на Републиката на 29 октомври 1923 година.

## Наводи

## Поврзано
* Улица Абди Ипекчи
* Улица Багдат

## Галерија

Image:Istanbul LGBT Protest.jpg
Image:Istanbul_Çiçek_Pasajı_-_Cité_de_Pera.jpg



## Надворешни врски

* ''istiklal caddesi / istiklal.caddesi.com'' 
* İstiklalCaddesi.net - A news website of the Avenue 

Категорија:Улици во Истанбул
Категорија:Трговски региони и улици во Турција
Категорија:Бејоглу (Истанбул)
Кадиќој

**Кадиќој** () — една од најпознатите области во Истанбул, Турција. Се наоѓа на анадолската страна од градот, на брегот на Мраморно Море. Во текот на историјата, овој регион е познат под името Халкедон. Халкедон во почетокот егзистирал како посебен град од Истанбул (тогаш Византион), пред да биде освоен од Византија и припоен кон градот.

Денеска, овде се наоѓаат едни од најголемите станбени и финансиски центри во градот. Населбата граничи со Усќудар на северозапад, Умранги на североисток, Малтепе на југоисток и Картала. Населението на Кадиќој е околу 510.000 жители, плоштината на областа е 42 км2.
 
## Најпознати објекти

* Железничка станица Хајдарпаша
* Универзитет Марама
* Универзитет Догуш
* Анадолско училиште Кадиќој
* Булевар Багдат
* Синагога Хемдат Израел

## Галерија

File:Istanbul asv2021-11 img51 Nostalgic tram T3.jpg| 
File:Kadıköy (park).jpg| 
File:Two ships in Kadıköy and the Haydarpaşa Train Station behind.jpg|
File:Goztepe-park-p1000173.jpg
File:Goztepe Park 06908.jpg
File:Nida Tower.jpg
File:Caddebostan 1250820 Nevit.jpg
File:Helicopter gif 1340244-00292-00299.gif
File:ALTIYOL, Kadıköy.jpg
File:Marzipan and lokum.jpg
File:Caferzade.jpg
File:Mariscos.jpg


## Поврзано
* Истанбул
* Историја на Истанбул

## Надворешни врски
* Општина Кадиќој 
* Сателитски поглед кон Кадиќој 

## Наводи

Категорија:Старогрчки градови во Турција
Категорија:Населени места во покраината Истанбул
Промагистрат

**Промагистрат** бил римски функционер кој имал власт и надлежности на магистрат, но не извршувал магистратски функции. Промагистратите биле воспоставени за време на Римската република, со цел да се обезбеди Рим да има свои намесници во сите прекуморски територии, наместо секоја година да се избираат сè повеќе магистрати.

Промагистратите биле именувани со указ на Сенатот (лат.: *Senatus consultum*). Како и сите акти на Сенатот, и овие именувања не биле потполно легални и римските народни собранија можеле да ги поништат и да именуваат нови.

Промагистратите можеле да бидат проквестори (наместо квестори), пропретори (наместо претори) и проконзули (наместо конзули). Промагистратите имале ист авторитет над својата провинција како и соодветните магистрати во Рим и имале ист број ликтори во придружба.

Исто така, имало и *прокуратор* кој вообичаено управувал со финансиите на провинцијата. Тој немал магистратска власт, но кога царот Клавдиј им дал власт, им овозможил да управуваат со провинцијата.

Институцијата промагистрат настанала поради тоа што Римјаните сметале дека е несоодветно да продолжат со зголемувањето на бројот на редовните магистрати за да можат да управуваат со новоосвоените провинции.

Намесникот на провинцијата имал скоро неограничена власт и максимално го оптоварувал населението со нови даноци и давачки. Исто така, имал потполн имунитет од кривично гонење додека бил на служба. Вообичаено било провинциските намесници повторно да се кандидираат за истата служба за да го избегнат кривичниот прогон.

## Наводи

Категорија:Римски титули
Ејуп

**Ејуп** — општина и населба која се наоѓа во Истанбул, Турција. Таа се протега од Златниот Рог сè до брегот на Црното Море. Ејуп во текот на историјата била исклучително важна област, особено во времето на Османлиите.

## Историја

Денешната населба Ејуп била населена уште од византискиот период на градот. Населбата во тоа време била позната како Космидион, чие име доаѓа од манастирот посветена на Свети Кузман и Дамјан. Населбата најверојатно била основана кон 480 година од Леонтина, мајка на узурпаторот Леонтиј.

Во 924 година, Роман I Лакапин се состанал со бугарскиот цар Симеон I на пристаништето во Космидион во времето на Византиско-бугарската војна (913-927). Иако оваа област се наоѓа надвор од цариградските ѕидини, сепак низ неа поминувале две реки од кои жителите на ова тогашно село се снабдувале со вода. Во времето на Византија, во селото имало црква и манастир, кои биле изградени зад денешната Ејуп Султан џамија.

Ејуп во минатото се сметало за предградие на Истанбул, додека кон 17 век населбата била вклучена со градот целосно. Значењето на Ејуп се зголемило поради самата џамија во која биле сместени моштите на Абу Ајуб ал-Ансари, кој со својата армија дошол во Цариград за време на првата арапска опсада. Во битката, тој бил убиен. Негова желба, според преданието, било тој да почива на тоа место. По седум векови, односно кога градот паднал во рацете на Османлиите, тој свечено бил погребан во Ејуп Султан џамија. Во џамијата се наоѓа камен со траги од нозете на пророкот Мухамед, мечот на Осман и неколку антички ракописи од Куранот. Во градината на џамијата биле погребувани истакнати државници, евнуси, шеици, дипломати итн.

Од тој момент па понатаму, Ејуп станало свето место. Во оваа општина биле изградени поголем број на џамии, фонтани, училишта итн.

## Галерија


Image:DSC04777 Istanbul - Cimitero di Eyüp - Foto G. Dall'Orto 30-5-2006.jpg
Image:DSC04776 Istanbul - Cimitero di Eyüp - Foto G. Dall'Orto 30-5-2006.jpg
Image:DSC04775 Istanbul - Cimitero di Eyüp - Foto G. Dall'Orto 30-5-2006.jpg
Image:DSC04785 Istanbul - Cimitero di Eyüp - Foto G. Dall'Orto 30-5-2006.jpg
Image:DSC04786 Istanbul - Cimitero di Eyüp - Foto G. Dall'Orto 30-5-2006.jpg
Image:DSC04772 Istanbul - Moschea di Eyüp - Foto G. Dall'Orto 30-5-2006.jpg|Interior of Eyüp Mosque, with view of mihrab and minbar
Image:DSC04777 Istanbul - Moschea di Eyüp - Foto G. Dall'Orto 30-5-2006.jpg|Eyüp Mosque dome
Image:Street in Eyüp.jpg|Sultan's road, reserved for the sword-girding ceremony on the first day of his sultanate


## Наводи

## Надворешни врски

* Слики од Ејупскиот гроб 
* Вести од Ејуп 
* http://www.eyup.bel.tr/kategori/750/History.html 
* Водич низ Ејуп

Категорија:Златен Рог
Категорија:Населени места во покраината Истанбул
Фатих

**Фатих** —  еден од најголемите и централни окрузи на Истанбул, Турција. Населбата го опфаќа стариот дел од градот, која била освоена од страна на Мехмед Освојувачот на 29 мај 1453. Фатих заедно со областа Еминону кои денес заедно се нарекуваат "*вистински Истанбул*" или "*прв Истанбул*" се наоѓаат на полуостровот Златен Рог.

Во реонот на Фатих се наоѓа Фатих џамија, која била меѓу првите кои биле изградени во градот ако се зема предвид фактот што Ејуп Султан џамија се наоѓала надвор од градот. Во времето на Византија, овде се наоѓала црквата на Светите Апостоли. Освен тоа, Фатих содржи некои од најважните историски споменици во Истанбул, како:

* Џамија Мола Зајрек
* Џамија Шехзаде
* Џамија Лалели
* Аквадукт Валент
* Дворец Константин Порфирогенит Палеолог
* Колона на Маркијан
* Манастир Богородица Памакаристос
* Црква Исус Спасител
* Џамија Ѓул
* Џамија Фенари Иса

## Демографија

## Наводи

## Надворешни врски
* Општина Фатих
* Регионот Фатих


Категорија:Окрузи во Истанбул
Категорија:Населби во Истанбул
Моногамија

[мини|Бронзена скулптура на брачен пар [Кашуби, со која се слави нивната моногамна врска. Гдиња, Полска ]]
**Моногамијата** претставува состојба на имање на само еден сексуален партнер во определен или долгорочен временски период.

Постојат неколку видови на моногамија:
* Социјална моногамија: кога две лица живеат заедно, имаат само меѓусебен секс, и соработуваат во обезбедувањето на основните ресурси за живеење;
* Сексуална моногамија: кога две лице, за време додека се заедно, имаат полов однос само со партнерот, т.е. не практикуваат секс надвор од врската;
* Генетска моногамија: кога двајца партнери имаат потомство само од еден партнер;
* Брачна моногамија: се однесува на брак само помеѓу два брачни партнери.

7% од животинскиот свет е моногамен. Тоа значи дека имаат само еден сексуален партнер во текот на целиот живот или за време на една сезона за парење. Кај овие вторите, тоа значи дека во текот на ниедна наредна сезона, двете единки нема повторно да се парат заедно.

За разлика од останатите животни, кај птиците моногамијата е цели 90%. Постојат видови на птици кои во текот на целиот живот имаат само еден партнер.

Моногамијата кај човековата популација изнесува некаде помеѓу 60 и 65%. Моногамијата кај човекот значи немање други сексуални партнери освен партнерот со кој е во врска, додека таа трае. Брачната моногамија може да се разбере на два начина: правниот - имање брак само со еден партнер, а бидејќи социјалната моногамија ја опфаќа и брачната, од друга страна значи и/или немање на друг/и сексуални партнер/и во текот на бракот.

Категорија:Сексуалност
Категорија:Општествени норми
Австралазија

thumb|300px|right|Австралазија
[thumb|300px|Региони во [Океанија.]]
**Австралазија** е регион во Океанија кој се состои од Австралија, Нов Зеланд, островот Нова Гвинеја и соседните острови во Тихиот Океан.  Поимот го смислил фрацускиот писател Шарл де Бросе во неговото дело „Историја на пловидбите кон австралската земја“ (фр. *Histoire des navigations aux terres australes*, 1756). Тој го извел зборот од латинскиот збор за „јужно од Азија“ и ја различил областа од Полинезија (источно) и југоисточниот Тихи Океан („Магеланика“). Регионот е посебен и од Микронезија (на североисток).

## Човечка географија
Геополитички земено, Австралазија понекогаш се користи како колективен збор за Австралија и Нов Зеланд, не мајќи друг збор кој се однесува токму на тие две земји. Понекогаш поимот го опфаќа и островот Нова Гвинеја (вклучувајќи ја и Папуа Нова Гвинеја и индонезискиот дел од островот). Постојат многу организации со име кое започнува со „(Кралско) австралазиско здружение“ кои се ограничени само на Австралија и Нов Зеланд. 
[thumb|200px|Австралазиското [олимписки симболи|олимписко знаме]]

Во минатото зборот „Австралазија“ се користел како име на здружените спортски екипи од Австралија и Нов Зеланд. Такви примери наоѓаме во тенисот помеѓу 1905 и 1915, кога Нов Зеланд и Австралија ги здружиле нивните најдобри играчи за да се натпреваруваат во меѓународниот турнир на Дејвис купот (кого го освоиле во 1907, 1908, 1909, 1911 и 1914), и олимписките игри во 1908 и 1912 година.

## Еколошка географија

Од еколошка перспектива, Австралазиската екозона е посебен региоб со заедничка еволутивна историја и огромен број на ендемски растителни и животниски видови. Во овој контекст Австралазија е ограничена на Австралија, Нов Зеланд и соседните острови, вклучувајќи ги индонезиските острови источно од Ломбок и Сулавеси. Биолошката поделбена линија на овој екосистем од оној на Азија се нарекува Волесова Линија – Борнео и Бали се наоѓаат на западната, азиска страна.  Нов Зеланд сочинува сосем посебна еколошка зона, бидејќи бил изолиран од остатокот од светот (заклучно со другите австралазиски земји), уште подолго време.

## Поврзано
* Океанија
* Австралија

## Наводи

* 
* Австралазија Енциклопедија Британика, XI издание 

## Надворешни врски
Малтепе

thumb|right|250px|Локација
**Малтепе** е област во предградието на Истанбул, Турција помеѓу Картала и Кадиќој, на Мраморно Море. Во текот на минатиот век, овој регион бил дом на богатите жители на градот. Во последните неколку години, во населбата биле изградени голем бој на објекти. Овде во минатот се наоѓала и познатата плажа Малтепе, но денеска таа е затворена главно поради пренатрупеноста од население. Од бреговите на оваа населба директно се гледаат Принцевските Острови.

Населението на населбата драстично се зголемило изградбата на Босфорскиот мост. По мостот до населбата поминуваат голем број на автобуси, микробуси а во водата се движат и фериботи. Генерално, денеска населбата е поевтина за разлика од Ејуп на пример, и таа е главно атрактиван за младите семејства. За време на земјотресот од 1999 година, Малтепе претрпел големи штети, главно во големите објекти, по кое цените на имотите значително се намалила. Сепак, во последните две години, цените го достигнале очекуваниот пораст.

### Наводи
### Надворешни врски

* Maltepespor 
* Maltepe İlçesi Web Rehberi
* Maltepe Belediyesi 
* T.C. İstanbul Valiliği 
* T.C. İstanbul Valiliği (Galeri İstanbul) / İstanbul Maltepe fotoğrafları
* Cumartesi Pazar dergisi

Категорија:Населени места во покраината Истанбул
Нишанташи

мини|Новогодишно украсување во населбата Нишанташи
**Нишанташи** е регион кој се наоѓа во Истанбул, Турција. Регионот ги опфаќа населбите: Тешвикијем Османбег, Машка и Пангалти. Во Нишанташи се наоѓаат голем број на светски познати продавници, кафулиња, барови, ресторани и ноќни клубови. Административно е дел од округот Шишли. Булеварот Абди Ипекчи е една од најскапите региони во градот.

По Балканските војни од 1912-1913, голем број Турци од Солун се населиле во оваа област во Истанбул, вклучувајќи ги и семејството на познатиот турски поет Назим Хикмет. Освен турската, во областа, исто така, живееле и голем број на грчки, еврејски, ерменски и левантски заедници.

## Поврзано
* Бејоглу
* Улица Абди Ипекчи

## Наводи

## Надворешни врски

## Галерија

Категорија:Населби во Истанбул
Категорија:Трговски региони и улици во Турција
Ортаќој

thumb|240px|Поглед кон џамијата Ортаќој, која се наоѓа на Босфорот
thumb|240px|Џамијата и Босфорскиот мост
thumb|240px|Палатата Есма Султана е поранешна кралска резиденција. Овој објект бил изграден во времето на султан Абдул Азис (1830-1876) во 1875 до година и посветен на неговата ќерка Есма Султана.

**Ортаќој** (турски: *Ortaköy*) е округ којшто се наоѓа во Истанбул, Турција. Во минатот Ортаќој било село, оддалечено на само неколку километри од градот. Административно, округот се наоѓа во Бешикташ, односно на европската страна од градот. Покрај Ортаќој минува Босфорскиот мост.

Денеска, Ортаќој е место односно дом за голем број на етнички грци, ерменци, евреи и Турци. Ортаќој е позната туристичка атракција по своите уметнички галерии, барови, ресторани итн. Овде се наоѓа познатата Ортаќој-џамија, која е сместена на самиот брег на Босфорот. Освен џамијата, познати објекти во Ортаќој се и:

* Училиште Кабаташ Еркек 
* Универзитет Галатасарај
* Палата Чираган
* Палата Есма Султана

## Надворешни врски

* Портал за Ортаќој 
* Универзитетот Галатасарај во Ортаќој 
* Високото училиште Кабаташ во Ортаќој  
* Хотелот Чираган палас
* Реина, ноќен клуб во Ортаќој
* „Анжелик“ , ноќен клуб во Ортаќој 
* ''Sortie'', ноќен клуб во Ортаќој
* ''Fashion TV'':, ноќен клуб во Ортаќој
* Ресторан Феире во Ортаќој 
* Слики од Ортаќој со објаснување
* Галатасарај 
* Истанбул 2010: Европска престолнина на културата 
* Панорами од Ортаќој

## Наводи

Категорија:Населби во Истанбул
Категорија:Босфор
Принцевски Острови

**Принцевски Острови** (грчки *Πριγκηπονήσια*, турски *Kızıl Adalar*) — архипелаг од девет острови кои се наоѓаат во северозападниот дел на Мраморно Море и јужно од Картала и Пендик. Островите се наоѓаат од 19 километри (Проти) и 29 километри (Неандрос) југоисточно од Истанбул, Турција. Опфаќаат површина од , со највисока точка од 201 метар. На островите живеат околу 15 000 луѓе, но во текот на летните месеци, овој број е многу поголем.

Пристапот до островите е многу едноставен, главно поради сталните бродови кои минуваат покрај секој остров. На островите е забрането употреба на моторни возила, а како основен вид на превозно средство се користи коњска кочија. На островите се наоѓаат неколку манастири, академијата за турската воена морнарица.

Овие острови биле голема туристичка атракција уште во времето на Византија. Овде биле праќани во егзил најчесто претендентите за престолот во Византија. Денеска, овие острови се една од најголоемите туристички атракции во земјата. 
 
## Галерија

Податотека:P ost proti a.jpg|Островот Проти
Податотека:Adalar 5511.jpg
Податотека:Adalar 5561.jpg|Улица во Бијукада
Податотека:Adalar 6957.jpg


## Наводи

## Литература

* „Baedeker`s Turkish Coast“, Stuttgart 1987.

## Надворешни врски

* Официјално мрежно место 
* Официјално мрежно место на општината 
* Водич 
* Фотографии 
* Istanbul's isle of diversity from the *[[Christian Science Monitor]]*, By Yigal Schleifer, July 28, 2005
* The islands that refused to motorize  *Sustainable Transport*, an ITDP publication, By Yaakov Garb, Fall 2002
* Interactive Maps: MultiMap.com, FallingRain.com
* Istanbul islands Turkish Daily News 
* Cornucopia special edition on the Princes' Islands, Princes' Islands: Paradise Lost? 

Категорија:Острови во Мраморното Море
Категорија:Архипелази во Турција
Категорија:Населени места во покраината Истанбул
Electro Team

**Electro Team** (**Електро Тим**) е хрватска хип-хоп и евроденс музичка група која е активна од 1989 година. Песната „Тек је 12 сати“ (хрватски: *Tek je 12 sati*) од Electro Team од новинарите во Хрватска била назначена како хит на годината за 1993. Најголемиот успех оваа група го забележала со поранешната пејачка Вана..

## Награди

Порински награди:
* Најдобар вокален изведувач за 1994 година за песната „Тек је 12 сати“
* Најдобар музички видео спот за песната „Тек је 12 сати“ за 1994
* Хит на годината - „Да ти нисам била довољна“ (1995)
* Најдобар музички спот - „Не тражи љубав“ (1995)

## Поврзано
* Хрватска музика

## Наводи

## Надворешни врски
* Electro Team - Soba 202 на YouTube.
* Electro Team - Tek je 12 sati на YouTube.

Категорија:Хрватски музички групи
Категорија:Музички групи основани во 1987 година
Саријер

:*За селото во Лагадинско, Егејска Македонија, погледајте [[Саријар]]*

250px|thumb|Румелихисар
**Саријер** е најсеверната област на Истанбул, Турција, на европската страна на градот. Расположена по должината на брегот, областа може да се пофали и убаво крајбрежје и бујна шума. Северозападно од Саријер се наоѓа Ејуп, Бешикташ на југ и Шишли на запад. Областа има население од 260,000 жители.

Во отоманскиот период, во областа се наоѓале неколку села во кои султаните честопати доаѓале на излети и екскурзии. Во текот на XVIII и XIX век, на бреговите биле изградени летни резиденции на богатите странски трговци. Многу странски амбасади исто така изградиле свои објекти. Денеска, оваа област е една од најпосетуваните одредишта во Истанбул. Овде се наоѓаат голем број на барови, ресторанти (главно по брегот), кое дополнително го отежнува сообраќајниот пристап до местото. 
 
## Најпознати објекти

* Румелихисар
* Музеј Сакип Шабанчи 
* Музеј Садберк Ханим

## Наводи

## Надворешни врски

* Истанбулска берза 
* Универзитет „Коч“ 
* http://www.sariyerliler.com/ 

Категорија:Босфор
Категорија:Населени места во покраината Истанбул
Категорија:Саријер (Истанбул)
Караќој (Истанбул)

[thumb|right|250px|Каракој и [кула Галата]]
**Караќој** () — е регион кој се наоѓа во населбата Бејоглу, Истанбул, Турција, на европската страна од градот. Ова е една од најстарите и најпознати историски населби на градот, и денес претставува важен трговски и транспортен центар во Истанбул. Во близина се наоѓа плоштадот Караќој. Во минатото, ова место било познато по тоа што овде се наоѓале огромен број на банки и осигурителни друштва. Освен тоа, во регионот се наоѓаат голем број на католички, православни, ерменски, еврејски храмови и голем број на различни архитектонски споменици на културата.

## Најпознати објекти

* Кула Галата
* Истанбулски музеј
* Еврејски музеј во Турција
* Синагога Нев Шалом
* Италијанска синагога
* Арапска џамија

## Наводи

## Надворешни врски

* Караќој 
* Sihirli Tur  

Категорија:Населби во Истанбул
Гале Галев

**Гале Галев** (, ) — македонски правник, универзитетски професор и поранешен министер за образование во владата од 1998 година.

## Животопис
Галев е роден во струмичкото село Сачево на 11 февруари 1943 година. Основно образование завршил во родното место, а учителска школа во Штип во 1963 година. Дипломирал на Правниот факултет во Скопје во 1968, каде што магистрирал (1979) и докторирал на тема „*Слободата на договарањето како еден од основните принципи на договорното (облигационо) право во социјалистичка Југославија*“ во 1989 година. Во 1971 година бил избран за асистент, во 1979 за предавач, во 1989 за доцент, во 1994 за вонреден и во 1999 година за редовен професор на областа „*Граѓанско право и индустриска сопственост*“.

Бил проректор на Универзитетот „Св. Кирил и Методиј“ од 1996 до 1998 година и министер за образование и наука во Владата на Македонија од 1999 до 2000 година. Бил декан на Правниот факултет во Скопје од 2004 до 2008 година. Тој е еден од втемелувачите на Централниот регистар на Македонија и на Европскиот кредитен трансфер-систем на Правниот факултет во Скопје. Бил претседател на Државната комисија за подготовка на Законот за облигационите односи од 1998 до 2001 година и учествувал во изработката на повеќе законски проекти од областа на сопственичките односи, денационализацијата, залогот, договорната хипотека, централниот регистар и високото образование. По негова иницијатива Правниот факултет „Јустинјан Први“ станал дел од регионалните постдипломски студии по Европското деловно право, организирани на 13 високообразовни институции од Југоисточна Европа. Во рамките на Европскиот кредит трансфер систем на високото образование, како декан на Факултетот, ја промовирал и ја реализирал идејата „*Учебник за секој студент*“ со што издавачката факултетска продукција била подигната на над 40 нови изданија годишно, кои по правило се донирале на судентите. Во јули 2009 станал претседател на Комисијата за помилување. Член е на издавачкиот одбор на списанието „Правник“.

## Библиографија
Објавил над 100 научни труда од областа на граѓанското право. 
* *Облигационо право - практикум*, Скопје, 2001; 
* *Двесте години од донесувањето на Цоде цивил* (1804-2004), Скопје, 2005; 
* *Извори и начела на облигационото право*, Скопје, 2007; 
* *Облигационо право*, Скопје, 2008 (соавтор со проф. д-р Јадранка Дабовиќ-Анастасовска).
* *Актуелните прашања за државата и правото на Република Македонија и Руската Федерација*

## Наводи
* Правен факултет - Педесет години 1951 - 2001, Скопје, 2001.

## Надворешни врски
* Биографија на д-р Галев  

Категорија:Луѓе од Сачево
Категорија:Живи луѓе
Категорија:Македонски универзитетски професори
Категорија:Министри за образование и наука на Република Македонија
Категорија:Македонски правници
Категорија:Професори од Струмица
Категорија:Политичари од Струмица
Категорија:Политичари од ВМРО-ДПМНЕ
Категорија:Професори на Правниот факултет „Јустинијан I“ - Скопје
Категорија:Апсолвенти на Правниот факултет „Јустинијан I“ - Скопје
Категорија:Магистри на Правниот факултет „Јустинијан I“ - Скопје
Категорија:Доктори на Правниот факултет „Јустинијан I“ - Скопје
Римски цар

**Римскиот цар** (цар) — владетел на Римското Царство за време на царскиот период (што започнал околу 27&nbsp;г. п.н.е.).
Во почетокот Рим имал само еден владетел, но во подоцнежниот период многумина себеси се нарекувале цареви. Римјаните немале единствен термин за управувањето со државата: латинските титули како **цар** (*imperator*) , август, цезар и принцепс биле меѓусебно поврзани. Во практика, царот бил врховен владетел на Рим и врховен командант на римските легии.

Во теоријата, во Рим кој бил Република (*res publica*), царот имал статус на *primus inter pares* - **прв меѓу еднаквите**. Оваа правна фикција станувала сè повеќе бесмислена како што царот ја зацврстувал својата моќ. Сепак, таа била одржувана, барем со церемонијален карактер, до самиот крај на Римското Царство. Западното Римско Царство ја доживеа својата пропаст во 476&nbsp;г., додека Источното Римско Царство во 1453 година.

## Список на римските цареви

Ова е дел од списокот на раните римски цареви во периодот во кој владееле:

### Јулиевско-клавдиска династија

### Доцноклавдиска династија

## Наводи


Категорија:Списоци за Стариот Рим
Категорија:Римски титули
Плоштад Таксим

**Плоштадот Таксим** (турски: *Taksim Meydanı*) се наоѓа во градот Истанбул, Турција, на европската страна на градот помеѓу Златниот Рог и Босфорот. Овој плоштад е еден од најпознатите во градот, покрај кој се наоѓаат голем број на ресторани, продавцници, хотели и слично. Во центарот на плоштадот се наоѓа познатиот споменик Кумхуриет Анити кој бил изграден во 1928 година.

## Историја

Името *Таксим* доаѓа од арапскиот јазик кој во превод значи *распределување*. На ова место се наоѓала крајната линија на водоводот којшто бил изграден во 1731 година. Во времето на Махмуд I, во текот на 1732 година на ова место била изградена централа која помагала за распоредување на водата кон останатите делови од градските региони, како Казимпаша, Галата, Бејоглу, Финдикли и Бешикташ.

Со текот на времето, Таксим бил постепено прошируван. Како што биле поголемиот број водоводни системи во текот на 19 век, така и Таксим народот се снабдувал со вода од чешмите кои биле поставени во околината. Исклучок биле само палатата Таксим. Кон крајот на 19 век, во Цариград бил изграден модерен водоводен систем, по кое Таксим го изгубил своето значење. Во 1950 година, овој водовод бил затворен официјално.

## Сообраќај

Од денешниот плоштад Таксим започнуваат поголем број на улици и булевари, како на пример булевар Истиклал, Терлабаши која води до Фатих, Улица на револуцијата која води до Шишли итн. Во 2000 година, плоштадот бил поврзан со Истанбулското метро, од каде може да се дојде до т.н. „реон на банките“ - Левент.

## Таксим како тема во уметноста и во популарната култура
* „Сонот од Таксим“ (*Taksim Dream*) - композиција на Оркестарот на Џамбо Агушев.

## Поврзано
* Булевар Истиклал
* Бејоглу

## Наводи

## Надворешни врски

* Слики од плкоштадот Таксим 
* Прославување на Нова година на плоштадот во 2006  

Таксим
Категорија:Туризам во Истанбул
Таксим
Таксим
Категорија:Бејоглу (Истанбул)